Document ID: 32014D0011

KOMISIJAS ĪSTENOŠANAS LĒMUMS
(2013. gada 20. decembris),
ar kuru groza II pielikumu Īstenošanas lēmumā 2012/707/ES, ar ko nosaka vienotu formu, kādā sniedzama informācija saskaņā ar Eiropas Parlamenta un Padomes Direktīvu 2010/63/ES par zinātniskiem mērķiem izmantojamo dzīvnieku aizsardzību
(izziņots ar dokumenta numuru C(2013) 9220)
(Dokuments attiecas uz EEZ)
(2014/11/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2010. gada 22. septembra Direktīvu 2010/63/ES par zinātniskiem mērķiem izmantojamo dzīvnieku aizsardzību (1) un jo īpaši tās 54. panta 4. punktu,
tā kā:
(1)
Verificēšanas procesā Komisijas Īstenošanas lēmuma 2012/707/ES (2) II pielikumā tika konstatētas kļūdas. Minētajā pielikumā iekļautajā blokshēmā bija kļūdaini norādīts, ka ievaddatu kategorijas “Toksicitātes testi un citi drošuma testi, kas paredzēti tiesību aktos” un “Tiesību aktu prasības” attiecas tikai uz apakškategoriju “Toksicitātes testi un citi drošuma testi, arī farmakoloģijā”, bet ne uz visām pārējām kategorijas “Izmantošana regulatīviem mērķiem un rutīnveida ražošanā (pa veidiem)” apakškategorijām. Lai šo aspektu precizētu, būtu jāmaina blokshēmas izkārtojums. Lai to uzsvērtu, ievaddatu kategorijas nosaukums “Toksicitātes testi un citi drošuma testi, kas paredzēti tiesību aktos”, būtu jāgroza uz nosaukumu “Tiesību aktos paredzētā testēšana”. Blokshēmas izkārtojumā būtu jāievieš citas nelielas izmaiņas, kas uzlabotu saprotamību.
(2)
Blokshēmas grozījumi būtu jāatspoguļo Īstenošanas lēmuma 2012/707/ES II pielikuma otrajā daļā, kas satur detalizētus norādījumus.
(3)
Īstenošanas lēmums 2012/707/ES tāpēc būtu attiecīgi jālabo.
(4)
Šajā lēmumā noteiktie pasākumi ir saskaņā ar atzinumu, ko sniegusi ar Direktīvas 2010/63/ES 56. panta 1. punktu izveidotā komiteja,
IR PIEŅĒMUSI ŠO LĒMUMU.
1. pants
Īstenošanas lēmuma 2012/707/ES II pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2013. gada 20. decembrī

Labels: 12
7
19